CELEX: 62019TN0249
Language: da
Date: 2019-04-12 00:00:00
Title: Sag T-249/19: Sag anlagt den 12. april 2019 — Karpeta-Kovalyova mod Kommissionen

3.6.2019   
            
            
               DA
            
            
               Den Europæiske Unions Tidende
            
            
               C 187/87
            
         
      Sag anlagt den 12. april 2019 — Karpeta-Kovalyova mod Kommissionen
      (Sag T-249/19)
      (2019/C 187/94)
      Processprog: engelsk
      
         Parter
      
      
         Sagsøger: Marina Karpeta-Kovalyova (Woluwe Saint Pierre, Belgien) (ved advokat S. Pappas)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  De to anfægtede afgørelser annulleres, således at Europa-Kommissionen tager sagsøgerens status op til fornyet overvejelse og tildeler hende udlandstillæg, dagpenge, bosættelsespenge, befordringsudgifter ved tiltræden og flytteudgifter.
               
            
                  —
               
               
                  Europa-Kommissionen tilpligtes at betale sagsomkostningerne samt at betale sagsøgerens omkostninger i denne sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om en fejlagtig fortolkning af artikel 4, stk. 1, litra a), i bilag VII til tjenestemandsvedtægten vedrørende definitionen af fast bolig, for så vidt som der i de anfægtede afgørelser ikke blev taget hensyn til, at sagsøgerens mand havde diplomatisk status i størstedelen af den omhandlede femårsperiode, som sluttede seks måneder inden hendes tiltrædelse i tjenesten, og eftersom der i afgørelserne blev taget hensyn til de midlertidige kontrakter, som hun have haft, mens hendes familie vendte tilbage til deres hjemland.
               
            
                  2.
               
               
                  Andet anbringende om, at der i de anfægtede afgørelser er anlagt et åbenbart urigtigt skøn, eftersom der ikke heri er taget hensyn til omstændigheder, som ubestrideligt og uden videre efterprøvelse godtgør, at hele husstanden flyttede fra Bruxelles tilbage til sagsøgerens hjemland, nemlig på grund af ubegrundede antagelser.